open-index/open-wikipedia-markdown huggingface dataset:
Matthew Busche

**Matthew Busche** (født 9. mai 1985 i Wauwatosa, Wisconsin) er en amerikansk landeveissyklist. Han ble profesjonell for Team RadioShack i 2010, men la opp etter 2016-sesongen.

I 2011 vant han det amerikanske mesterskapet i landeveisritt, og tok bronse på temporittet. Han vant også landeveisrittet i 2015.

## Meritter

;2010
:3.-plass sammenlagt, Danmark Rundt
;2011
: Nasjonal mester på landevei
;2012
:2.-plass sammenlagt, Tour of Utah
;2013
:6.-plass sammenlagt, Tour of California
;2015
: Nasjonal mester på landevei

## Referanser


## Eksterne lenker
* 
* 
* 
*
Wout Poels

**Wout Poels** (født 10. januar 1987) er en nederlandsk landeveissyklist.

## Meritter

;2008
:1.-plass sammenlagt, Vuelta Ciclista a León
;2010
:2.-plass sammenlagt og etappeseier, Tour de l'Ain
:4. etappe, Tour of Britain
;2011
:3.-plass sammenlagt, Tour Méditerranéen
:: Ungdomskonkurransen
:Etappeseier Tour de l'Ain
;2012
:Etappeseier Luxembourg rundt
;2013
:Etappesier, Tour de l'Ain
;2014
:4. etappe, Baskerland rundt
;2015
:4. etappe, Tirreno–Adriatico
:5. etappe, Tour of Britain
;2016
:Sammenlagt og 1. og 4. etappe,  Volta a la Comunitat Valenciana
:5. etappe Catalonia rundt
:Liège–Bastogne–Liège
:6. etappe, Tour of Britain
;2017
:7. etappe Polen rundt
;2018
: 2. etappe, Ruta del Sol
: 4. etappe, Paris–Nice
: 6. etappe, Tour of Britain
;2019
:7. etappe, Critérium du Dauphiné
;2022
: Sammenlagt + 4. etappe, Vuelta a Andalucía Ruta Ciclista Del Sol
;2023
:15. etappe av Tour de France
:20. etappe, Vuelta a España

## Referanser


## Eksterne lenker
* 
*
Månehav

**Månehav** er mørke felt på månen, store, mørke, basaltiske sletter som har blitt dannet ved vulkanutbrudd, der store mengder lava har trengt opp gjennom månens indre og dekt store områder. 

Begrepet hav (mare) på månens overflate ble brukt første gang på 1600-tallet av Galileo Galilei, som trodde de mørke feltene på månen var vann og hav. Man har senere funnet ut at disse feltene er tørre sletter. Disse slettene oppsto da nedslagskrater skapt av kollisjoner med meteoritter, ble fylt med lava og annet månemateriale for mellom 1-4 milliarder år siden.

Månehavene har blitt studert i detalj, både ved bruk av bakkebaserte teleskoper, robotsonder, og av mennesker under Apollo-programmet sine romferder.

## Liste over månehav
 
* Mare Anguis
* Mare Australe (Sørhavet)
* Mare Cognitum
* Mare Crisium
* Mare Fecunditatis
* Mare Frigoris (Kuldens hav)
* Mare Humboldtianum
* Mare Humorum
* Mare Imbrium (Regnets hav)
* Mare Ingenii
* Mare Insularum
* Mare Marginis
* Mare Moscoviense
* Mare Nectaris
* Mare Nubium
* Mare Orientale (Østhavet)
* Oceanus Procellarum
* Mare Serenitatis (Serenitihavet)
* Mare Smythii
* Mare Spumans (Skummende hav)
* Mare Tranquillitatis (Stillhetens hav)
* Mare Undarum
* Mare Vaporum

## Referanser
Apollodorus (krater)

**Apollodorus** er et nedslagskrater på Merkur. Krateret ligger nær senteret av Pantheon Fossae, som er et system av radiale graben i den indre delen av Calorisbassenget.

## Eksterne lenker
*
Reunion – ti år etter krigen

***Reunion – ti år etter krigen*** er en norsk dokumentarfilm fra 2011.

## Handling
Filmen bygger på regissør Jon Haukelands tidligere dokumentar *[[Før bombene falt]]* fra 1999, om en gruppe serbiske og albanske studenter fra Kosovo som møttes rett før Kosovokrigen. Ti år etter samles deltagerne igjen, og for første gang får de se filmen om seg selv. Det utløser en psykologisk prosess hos både vinnerne og taperne av krigen. De som før var ofre, kan synes å ha inntatt undertrykkernes rolle.

Splittelsen blir enda større når konfliktene kommer på bordet, men gjensynet med fortiden gjør at deltagerne for første gang opplever å ha noe til felles med motstanderen. Når møtet går mot slutten, utløser dette et overraskende vendepunkt.

Filmen skildrer også metoden til Steinar Bryn, fra Nansen Dialog.

Kortfilmen *Reunion* vakte begeistring hos publikum under Tromsø filmfestival, og filmen fikk etter dette midler fra Norsk filminstitutt til å klippes om til en helaftens dokumentarfilm. I midten av juni 2011 åpnet den forlengede, 72 minutter lange versjonen av filmen Kortfilmfestivalen i Grimstad. Filmen hadde premiere på Vika kino i Oslo fredag 17. juni 2011. Filmen vant Amandaprisen i kategorien Beste dokumentar under Filmfestivalen i Haugesund i august 2011.

## Referanser


## Eksterne lenker
*
Kristoffer Reinsfelt Arnesen

**Kristoffer Reinsfelt Arnesen** (født 1979) er en norsk programleder og radio- og tv-produsent. Han var ansatt i NRK i ca 10 år og har siden 2014 jobbet som programlederansvarlig i TV 2.

Han startet karrieren som featurejournalist i ''Drammens Tidene''. I 2000 begynte han i NRK. Her jobbet han primært i NRK P3 og var med på å lage tv- og radioprogrammene *[[Kykelikokos]]* (også programleder), ''Karate'', *[[Et Norge i krig]]*, *Marte* (også reporter), ''Kompani Knudsen'', *[[Halvseint]]*, ''P3 Sessions'', *[[Urørt]]*, ''Topp 20'', *Flyttefeber*, TV-aksjonen, *Kristoffer*, *Reinsfelt og Svogern* og *[[Reinsfelt]]*. 
 
Fra 2010 til 2012 jobbet han som produsent og executive produsent i Monster Media, med blant annet *[[Showman]]*, *[[Komikere i arbeid]]* og *[[Dagens mann]]*. 

Fra 2012 hadde han en lederjobb i Snowman Productions i Norge som produserte ''Gift ved første blikk'' for TVN, ''Folk som Sloss'' med Kristopher Schau for TVN, *Mannegruppa Ottar* med Geir Schau for Viasat4 og *Skjulte Skatter* for TV 3. I tillegg var han programleder i portrettserien *Utkant* på NRK3 i 2012.

I 2014 ble Arnesen ansatt som programlederansvarlig i TV 2.

Arnesen har vært politisk aktiv for Arbeiderpartiet og var representant i Nedre Eiker Kommunestyre fra 1999 til 2001.

## Referanser


## Eksterne lenker
*
Heinrich Peters

**Heinrich Peters** var en tysk seiler som deltok i de olympiske leker 1900 i Paris. 

Peters ble olympisk mester under OL 1900 i Paris. Han var med på den tyske båten «Aschenbrödel» som vant klassen 1 – 2 tonn foran den sveitsiske båten «Lérina» og «Marthe» fra Frankrike. Mannskapet på «Aschenbrödel» var Georg Naue, Heinrich Peters, Ottokar Weise og Paul Wiesner. 

«Aschenbrödel» med samme mannskap kom på andreplass i den åpne klassen bak «Scotia» fra Storbritannia.

## OL-medaljer
*  1900  Paris -  **Gull** i seiling, klasse 1,0-2,0 tonn med «Aschenbrödel»  Tyskland
*  1900  Paris - Sølv i  seiling, åpen klasse med «Aschenbrödel»  Tyskland

## Eksterne lenker
*
Man Friday

***Man Friday*** er en britisk-amerikansk eventyr- og dramakomedie om Robinson Crusoe fra 1975. Regi er ved Jack Gold. Rollen som Robinson Crusoe spilles av Peter O'Toole mens Fredag spilles av Richard Roundtree. Denne Robinson-versjonen har et kritisk blikk på den vestlige sivilisasjonen og vinkles i større grad ut ifra Fredags øyne. Den er en skildring av møtet mellom den sorte og den hvite rase der Crusoe "eier" Fredag fordi han har geværet og pengene.  

Filmen ble nominert til Gullpalmen ved Filmfestivalen i Cannes i 1975.

## Handling
I satirisk form forteller filmen om en kulturkollisjon på en øde øy. Puritanisme og herskermentalitet blir satt opp mot stammefellesskap, livsglede og toleranse. Den bibellesende, pelskledde Robinson med papegøye og skinnparasoll fremtrer fra første stund som både komisk og ynkelig. Han er imperialisten som med urokkelig tro på egen fortreffelighet skyter ned tre innfødte, og det er med nød og neppe at Fredag unngår samme skjebne. Han skjønner at list må til hvis han skal unngå samme skjebne, og derfor later han som om han er interessert i å lære det Robinson påbyr ham. I virkeligheten er det han som begynner å oppdra sin herre, uten at briten skjønner det. Etterhvert oppstår det et vennskap mellom de to, men Robinsons uvilje mot å ta opp i seg noe av Fredags livsvisdom vanskeliggjør etterhvert vennskapet.

## Om filmen
;Anmelderne
Den kjente amerikanske filmkritikeren Roger Ebert gav den bare to av fire stjerner. Ebert mente at intensjonen med å lage en Robin Crusoe-versjon tilpasset samtiden ikke lyktes helt på grunn av at intensjonen skinte for mye gjennom. Aftenpostens anmelder gav den god omtale og skrev blant annet at «Peter O'Toole gir Crusoe den riktige blandingen av naivitet, selvgodhet og fanatisme og får også frem de sterkt nevrotiske trekkene ved denne kolonisatortypen, som alltid finner dekning i bibelen for sin fremferd mot andre og seg selv». VGs filmanmelder gav den terningkast fem.

;Annet
Den ble vist som Mandagsfilm på NRK i 1981 under tittelen *Fredag og Robinson*.

## Rollebesetning
* Peter O'Toole – Robinson Crusoe
* Richard Roundtree – Fredag
* Peter Cellier – Carey
* Christopher Cabot – McBain
* Joel Fluellen – Doctor
* Sam Seabrook – Ung jente
* Stanley Bennett Clay – Young Boy (som Stanley Clay)

## Referanser


## Eksterne lenker
*
De syv daler

***De syv daler*** (persisk  هفت وادی, *Haft-Vádí*) er en hellig tekst innen bahai, skrevet av grunnleggeren  Bahá'u'lláh ca 1860 som svar på spørsmål fra en irakisk dommer som også var tilhenger av sufismen.

Teksten skildrer en reise gjennom syv daler, som er syv stadier på veien til Gud: de søkendes dal, kjærlighetens dal, kunnskapens dal, enhetens dal, tilfredshetens dal, forundringens dal og dalen av sann fattigdom og fullstendig intethet. Teksten er skrevet i en poetisk stil, med hyppige referanser til sufistiske klassikere som Farid ud din Attars *[[Fuglenes forsamling]]* og verk av Rumi. Målet har vært å vise at Bahá'u'lláhs lære er fullt ut forenelig med sufismen. Selv tittelens «syv daler»  er et sitat fra *Fuglenes forsamling*.

Boken utgis ofte sammen med *[[De fire daler]]*, som er et annet av Bahá'u'lláhs verk. Bøkene er ulike i form og har ingen direkte relasjon til hverandre.

## Teksten på norsk
* Teksten finnes i antologien *[[Bahá’í-troens skrifter]]*, 2007

## Referanser
Conrad Paumann

**Conrad Paumann** (1409/1415–1473) var en tysk organist, komponist og luttenist, i sin samtid kalt *«Meister ob allen Meistern»* («mester over alle mestre»).

## Liv og virke
Paumann, som var blind fra fødselen, ble i ungdommen hjulpet fram av patrisieren Ulrich Grunherr, seinere av sønnen Paul Grunherr. 

I 1446 ble Paumann organist ved *Sebalduskirche* i Nürnberg under sogneprest Laubing. Samme år giftet han seg med Margarethe Weichser. En Paul Paumann som i 1474 virket som organist ved hertugens hoff i München var antakelig en sønn av dem.

Etter utdanning og organistgjerning i Nürnberg ble Conrad Paumann hofforganist hos hertugen av München. Som den allsidige multiinstrumentalisten han var viste nok Paumann her alle sine ferdigheter: relieffet i Münchens ''Frauenkirche'' viser lutt, blokkfløyte, harpe, vielle (fiolinlignende instrument) og portativ (bærbart pipeorgel) – orgelet var den gang ikke et rent kirkeinstrument. Han var også en etterspurt orgelekspert og gjorde flere tjenestereiser utenlands. I sine siste leveår var han organist ved Frauenkirche.

I sin egen tid var nok Paumann den mest berømte og høyest ansette musiker i Tyskland, og regnes som en av de betydeligste musikerne i det tyske språkområdet på 1400-tallet. 

Av hans komposisjoner er det kun bevart orgelstykker i samlemanuskripter som *[[Lochamer-Liederbuch]]* og *[[Buxheimer Orgelbuch]]*, den siste antas å ha blitt til i kretsen rundt ham. Han skrev teoretiske verk, som avhandlingen *Fundamentum organisandi*. 

Ser man bort fra middelalderhåndskrifter, må epitafet over Conrad Paumann ved *Frauenkirche München* regnes som det tidligste vitnesbyrd om Münchens musikkliv. På norsk lyder innskriften omtrent slik: *«[[Apostelen Paulus' omvendelse|Pålsmess]] kveld året 1473 døde, og er her gravlagt, den dyktigste mester på alle instrumenter og innen musikk, ridder Cunrad Pawman, født i Nürnberg og blind fra fødselen. Gud være ham nådig.»* Steinen av rød marmor har siden 1920 vært innmurt i en søyle under orgelgalleriet. 


:an(no) mcccclxxiii an s. pauls be
:keru(n)g abent ist gstarbn und hie
:begrab(e)n der kunstreichist all
:instrame(n)t un d' musica maister
:Cunrad pawman ritter purti
:g vo(n) nurnberg un plinter ge
:boren dem got genad


## Referanser


## Kilder
* 
*  & Co., 1954. ISBN 0-393-09530-4

## Litteratur
* Ernst Ritter: *Conrad Paumann (1410–1473), ein musikalisches Genie.* I *Archiv für Sippenforschung*, 34. årgang, november 1968, hefte 32, s. 628-629.
* Max Seiffert: *Geschichte der Klaviermusik. Die ältere Geschichte bis um 1750.* Hildesheim 1966(3), s. 2ff.
* Martin Staehelin: *Konrad Paumann und die Orgelgeschichte des Klosters Salem im 15. und 16. Jahrhundert*. I *Riemann Musiklexikon*, Ergänzungsband
* Angelika Tasler: *Conrad Paumann*. I Jürgen Wurst, Alexander Langheiter (red.): *Monachia.* Städtische Galerie im Lenbachhaus, München 2005, ISBN 3-88645-156-9, s. 91.
* Sebastian Virdung: *Musica getutscht und außgezogen*. 1511. Faksimile-ettertrykk 1970, ISBN 3-7618-0004-5.

## Eksterne lenker
* 
* 
*
Dragons de Rouen

**Dragons de Rouen**, offisielt navn Rouen Hockey Elite 76, er en fransk ishockeyklubb som spiller i Ligue Magnus. 
Den holder til i Rouen i Normandie. Klubben ble grunnlagt i 1982. Etter å ha tilbrakt sine tre første sesonger i lavere divisjoner, rykket klubben opp i 1985.

## Meritter
*Championnat de France  (11)

* Champion: 1990, 1992, 1993, 1994, 1995, 2001, 2003, 2006, 2008, 2010, 2011
* Magnus League finalist: 1991, 1996

*Coupe de France (4)

*Vinner: 2002, 2004, 2005, 2011
*Finalist: 2000, 2008, 2010

*League Cup (2)

*Vinner i 2008, 2010
*Finalist i 2007

## Eksterne lenker
* http://www.rouenhockeyelite76.com/ på fransk.
Oxi

**Oxi** (av oxidado=rust) er et sterkt vanedannende rusmiddel. Det er en blanding av kokainbase tilsatt drivstoff som parafin, bensin, diesel, etc., med lime eller kaliumpermanganat. Det er anslått at stoffet er 5 ganger sterkere enn crack. Men stoffet har ikke en karakteristisk sammensetning, det blir produsert etter hjemmelagde oppskrifter.

Det dukket opp i Acre i Brasil, men kom opprinnelig fra Bolivia og Peru på 1980-tallet. Fra januar til mai 2011, har São Paulo-politiet beslaglagt 60&nbsp;kg av stoffet i «Cracolândia», som det crack-belastede området i byen kalles. I den sørlige delen av São Paulo ble den første såkalte oxy-murstein beslaglagt.

## Bruksmønstre
Stoffet blir røykt som crack. I noen tilfeller rulles det med sigaretter eller tobakk/marihuana, eller pulver og trekkes inn gjennom nesen.

## Effekter
*Eufori
*Fryktfølelse
*Paranoia
*Følelse av forfølgelse

## Utbredelse
Stoffet er blitt populært fordi det gir dobbelt så sterk stimulas som kokain. Stoffet er billigere enn crack, blir markedsført på et gjennomsnitt på $ 2,00.

## Reaksjoner
Effektene er svært sterke på grunn av kjemiske komponenter. Det forårsaker oppkast, diaré, innsettende, tidlige lesjoner i sentralnervesystemet og degenerering av leverfunksjonen.

### Munn
*Forårsaker vevsnekrose, tennene blir svake og lepper brenner.

### Lunger
*Emfysem forårsaket av kalk.

### Sentralnervesystemet
*Når hjernen på 8 sekunder.

### Hjerne
*Hever dopaminnivåene. Kan føre til hjerneslag og nedsatt hukommelse.

### Hjerte
*Øker hjertefrekvensen og fører til vasokonstriksjon.

### Fordøyelsessystemet
*Forårsake kvalme og diaré på grunn av innhold av drivstoffrester og skader spiserøret.

## Kilder
*Dobbelt så kraftig som crack til halve prisen, db.no, besøkt 31. mai 2011
*Wikipedia på portugisisk
Brûleurs de Loups

**Brûleurs de Loups** (offisielt navn: Grenoble Métropole Hockey 38) er en fransk ishockeyklubb fra Grenoble, grunnlagt i 1963 og kontinuerlig siden 2000-01 sesongen i Ligue Magnus.

Klubben spiller sine hjemmekamper i Pôle Sud (3496 sitteplaser).

## Eksterne lenker
* http://www.bruleursdeloups.com/
Ligue Magnus

**Ligue Magnus** er Frankrikes øverste divisjon i ishockey. Den er kontrollert av  Frankrikes Ishockeyforbund. Vinneren av det franske mesterskapet, som har vært spilt siden 1903, tildeles Magnus Cup.

## Historie
### Navn
***1903-1930: **Det franske mesterskapet
***1930-1972: **1 re série
***1972-1976: ***ikke arrangert*
***1976-1985: **Nationale A
***1985-1990: **Nationale 1A
***1990-1991: **Ligue Nationale
***1991-1992: **Élite Ligue
***1992-1994: **Nationale 1
***1994-1996: **Élite Ligue
***1996-1997: **Nationale 1A
***1997-2002: **Élite Ligue
***2002-2004: **Super 16
***Siden 2004: ** Ligue Magnus

## Lagene (2023&ndash;24)

## Sluttspillmestere

* 1907: SC Lyon
* 1908: Patineurs de Paris
* 1912: Patineurs de Paris
* 1913: Patineurs de Paris
* 1914: Patineurs de Paris
* 1920: Skating Club Paris
* 1921: Sports d'Hiver Paris
* 1922: Sports d'Hiver Paris
* 1923: Chamonix
* 1925: Chamonix
* 1926: Chamonix
* 1927: Chamonix
* 1929: Chamonix
* 1930: Chamonix
* 1931: Chamonix
* 1932: Stade Français Paris
* 1933: Stade Français Paris
* 1934: Rapides de Paris
* 1935: Stade Français Paris
* 1936: Français Volants Paris
* 1937: Français Volants Paris
* 1938: Français Volants Paris
* 1939: Chamonix
* 1942: Chamonix
* 1944: Chamonix
* 1946: Chamonix
* 1949: Chamonix
* 1950: Racing Club de Paris
* 1951: Racing Club de Paris
* 1952: Chamonix
* 1953: Paris Université Club
* 1954: Chamonix
* 1955: Chamonix
* 1956: CP Lyon
* 1957: AC Boulogne-Billancourt
* 1958: Chamonix
* 1959: Chamonix
* 1960: AC Boulogne-Billancourt
* 1961: Chamonix
* 1962: AC Boulogne-Billancourt
* 1963: Chamonix
* 1964: Chamonix
* 1965: Chamonix
* 1966: Chamonix
* 1967: Chamonix
* 1968: Chamonix
* 1969: Saint-Gervais
* 1970: Chamonix
* 1971: Chamonix
* 1972: Chamonix
* 1973: Chamonix
* 1974: Saint-Gervais
* 1975: Saint-Gervais
* 1976: Chamonix
* 1977: Gap
* 1978: Gap
* 1979: Chamonix
* 1980: ASG Tours
* 1981: Grenoble
* 1982: Grenoble
* 1983: Saint-Gervais
* 1984: Megève
* 1985: Saint-Gervais
* 1986: Saint-Gervais
* 1987: Mont-Blanc
* 1988: Mont-Blanc
* 1989: Français Volants Paris
* 1990: Rouen
* 1991: Grenoble
* 1992: Rouen
* 1993: Rouen
* 1994: Rouen
* 1995: Rouen
* 1996: Brest
* 1997: Brest
* 1998: Grenoble
* 1999: Amiens
* 2000: Reims
* 2001: 
* 2002: Reims
* 2003: 
* 2004: Amiens
* 2005: 
* 2006: 
* 2007: Grenoble
* 2008: 
* 2009: Grenoble
* 2010: 
* 2011: 
* 2012: 
* 2013: 
* 2014: Briançon
* 2015: Gap
* 2016: 
* 2017: Gap
* 2018: 
* 2019: 
* 2020: *Avlyst*
* 2021: 
* 2022: 
* 2023: 
* 2024: 

## Eksterne lenker
* Det franske ishockeyforbundets nettsted
* Ligue Magnus
* Resultater
Imran Khan

**Imran Khan Niazi** (urdu: عمران خان نیازی, født 5. oktober 1952 i Lahore i Vest-Pakistan) er en pakistansk politiker og tidligere cricketspiller. Khan var sitt lands statsminister fra 2018 til 2022.

## Liv og virke
Khan vant verdensmesterskapet i cricket som kaptein for Pakistan i 1992, og spilte 88 test-kamper og 175 endagslandskamper for Pakistans landslag mellom 1971 og 1992.

Han er lederen av partiet Pakistan Tehreek-e-Insaf (PTI). I valget til Pakistans nasjonalforsamling i 2018 stilte Khan som partiets statsministerkandidat. PTI fikk flest stemmer og flest seter i nasjonalforsamlingen. Ifølge landets valgkommisjon vil det innta 109 av 269 seter i nasjonalforsamlingen, slik at det blir nødt til å danne en koalisjonsregjering.

Khan ble innsatt som statsminister 18. august 2018.

Like etter midnatt natt til 10. april 2022 lokal tid ble Khan felt etter et mistillitsvotum. 11. april ble Shehbaz Sharif utnevnt til ny statsminister.

## Korrupsjonsanklager
Khan ble arrestert av en militærenhet og satt i varetekt da han skulle møtte i retten i Islamabad i forbindelse med korrupsjonsanklager. 
Landets høyesterett erklærte to dager senere at anholdelsen av Khan var lovstridig, og beordret ham løslatt på kausjon.

Ialt står Khan overfor over 100 potensielle tiltaler. Hans advokater fremholdt overfor Lahores høyesterett at det innledet en rekke «hemmelige saker» mot ham som de ikke var blitt informert om. Retten satte både ham og hans kone Bushra Bibi fri på kausjon i midten av mai 2023. 

## Referanser


## Eksterne lenker
* 
* 
* 
* 
*
Kanishka

**Kanishka** (sanskrit: कनिष्क; baktrisk: Κανηϸκι, *Kaneshki*; middelalderkinesisk: 迦腻色伽, *Ka-ni-sak-ka*, tilsvarer *Jianisejia* på moderne kinesisk) var keiser av Kushriket (beliggende i India, Afghanistan, Pakistan og Tadsjikistan) ca. 127–163 e.Kr. Han er kjent for sine militære, politiske og åndelig prestasjoner. Som en etterkommer av Kushrikets grunnlegger, Kujula Kadphises, kom Kanishka til å herske over et rike i Baktria som strakte seg fra Turfan i Tarimbekkenet i dagens Kina til oldtidsbyen Pataliputra (ved dagens by Patna) i nordlige India. Hans hovedstad var lokalisert i Puruṣapura i Gandhara (ved Khyber Pakhtunkhwa i Pakistan). To andre betydningsfulle byer var Kapisa (i provinsen Kapisa i Afghanistan) og Mathura (i Uttar Pradesh i India).

Kanishkas erobringer og støtte til buddhismen hadde en stor betydning for utviklingen av Silkeveien, og formidlingen og spredningen av mahayanaretningen av buddhismen over fjellkjeden Karakorum og inn i Kina.

Datoen for Kanishkas tiltredelse til tronen ble senere benyttet som kalenderårstall, den såkalt Saka-tiden, tilsvarende for 78 e.Kr. Imidlertid er denne datoen ikke vurdert som en korrekt historisk dato for Kanishka tiltredelse på tronen. Det er beregnet at han ble keiser først i 127 e.Kr.

## Referanser


## Litteratur
* Falk, Harry (2001): «The yuga of Sphujiddhvaja and the era of the Kuṣâṇas» i: *Silk Road Art and Archaeology* **VII**, s. 121–136.
* Falk, Harry (2004): «The Kaniṣka era in Gupta records» i: *Silk Road Art and Archaeology* **X**, s. 167–176.

## Eksterne lenker
* 
* A rough guide to Kushana history , enkel historie for Kushriket
* Online Catalogue of Kanishka's Coins, katalog over Kanishkas mynter
* Coins of Kanishka, Kanishkas mynter
* Controversy regarding the beginning of the Kanishka Era , diskusjon over Kanishkas kalenderårstall
Ballstad Ungdoms- og Idrettslag

**Ballstad Ungdoms- og Idrettslag** (stiftet 14. januar i 1923) er et idrettslag fra Ballstad i Vestvågøy kommune i Nordland. Klubben er basert på dugnad og frivillig arbeid og har rundt 140 aktive medlemmer, hvorav 100 barn og unge (per 2018). Ballstad UILs maskot heter «Stormåsen».

## Fotball
A-laget i fotball spiller per 2018 i 4. divisjon avdeling Hålogaland. Laget spilte før på grus, men fikk lagt kunstgress på Ballstad stadion (lokalt kalt «Jåssmyra»), som sto ferdig 12. juli 2008. Banen ble offisielt åpnet 3. september samme år, da et sammensatt Lofoten-lag/forsterket Ballstad-lag møtte Bodø/Glimt.

### Tabellhistorikk
* 2018 - nr 9 i 4.divisjon avdeling Hålogaland (12 lag)
*2017 - nr 9 i 4.divisjon avdeling Hålogaland (12 lag)
*2016 - nr 9 i 4.divisjon avdeling Hålogaland (12 lag)
*2015 - nr 4 i 4.divisjon avdeling Hålogaland (12 lag)
* 2014 - nr 7 i 4.divisjon avdeling Hålogalang (11 lag)
* 2013 – nr 11 i 4.divisjon avdeling Hålogaland (11 lag)
* 2012 – nr 10 i 4.divisjon avdeling Hålogaland (11 lag)
* 2011 – nr 7 i 4.divisjon avdeling Hålogaland (12 lag)
* 2010 – nr 11 i 3.divisjon avdeling 22 (12 lag; nedrykk)
* 2009 – nr 2 i 4.divisjon avdeling Hålogaland (10 lag; opprykk)
* 2008 – nr 4 i 4.divisjon avdeling 2 i Hålogaland (12 lag)
* 2007 – nr 5 i 4.divisjon avdeling 2 i Hålogaland (12 lag)
* 2006 – nr 1 i 4.divisjon avdeling 2 i Hålogaland (12 lag; takket nei til opprykk)
* 2005 – nr 11 i 3.divisjon avdeling 22 (12 lag; nedrykk)
* 2004 – nr 3 i 3.divisjon avdeling 22 (12 lag)
* 2003 – nr 7 i 3.divisjon avdeling 22 (12 lag)
* 2002 – nr 5 i 3.divisjon avdeling 22 (12 lag)
* 2001 – nr 3 i 4.divisjon avdeling 2 i Hålogaland (6 lag; opprykk, da Luna som ble nr 2, takket nei)
* 2000 – nr 4 i 4.divisjon avdeling 2 i Hålogaland (7 lag)
* 1999 – nr 4 i 4.divisjon avdeling 2 i Hålogaland (10 lag)

## Referanser


## Eksterne lenker
*Offisiell hjemmeside 
*Facebook-side
*
Viracocha Inka

**Viracocha Inka** var den åttende Sapa Inka som regjerte i Cusco og den tredje av Hanan-dynastiet. Hans far var Yahuar Huacac, og hans sønn var Pachacuti. Hans opprinnelige navn var Hatun Tupaq eller Ripaq. Han tok navnet sitt etter guden Viracocha. Hans kone het Mama Runu.
Ambhi

**Ambhi**, som greske antikke kilder kaller **Taxiles**, var en indisk regent i det 4. århundre f.Kr., på samme tid som Aleksander den stores felttog mot India, og som kontrollerte et rike mellom Indus og Hydaspes i Punjab-regionen og hvis hovedstad var Taxila. Han var motstander til Porus. Hans egentlige navn var Ambhi (gresk: *Omphis*), og grekerne kalte ham Taxiles eller Taxilas etternavnet på hans by nær den senere byen Attock i Pakistan.

## Referanser
Iltutmish

**Iltutmish** (*Shams ud din Iltutmish*, *Altamash*, død 1236) var en muslimsk sultan i Delhi og var av mamelukkenes dynasti. Han regjerte fra 1211 til 1236.

Han ble født inn i en adelsfamilie i Ilbarifolket i Turkestan, men ble tatt som slave av muslimene. Han ble kjøpt av Qutabuddin, den første sultanen i Delhisultanatet, og ble guvernør i provinsen Badaun og gift med sultanens datter.

Hans regjeringstid var fremgangsrik, og han utvidet sultanatets territorium. Han fullførte byggingen av Qutab Minar.
## Referanser
California Girls

**«California Girls»** er en sang skrevet av Brian Wilson og Mike Love. Sangen ble første gang innspilt av The Beach Boys i 1965 og ble utgitt på deres niende album *[[Summer Days (And Summer Nights!!)]]*. Sangen ble også utgitt som albumets andre singel i juli 1965 og kom på 3.-plass på Billboard Hot 100 i USA.

Rock and Roll Hall of Fame har valgt inn sangen på listen av 500 sanger som har formet rock and roll. «California Girls» kom på 72.-plass på musikkmagasinet *[[Rolling Stone]]*s liste over «Tidenes 500 beste sanger».

## Bakgrunn
Brian Wilson skal ha blitt inspirert til å skrive musikken til sangen etter den første opplevelsen han hadde med LSD. I dokumentaren *Beautiful Dreamer* forteller Brian Wilson at han kort tid etter å ha tatt LSD løp opp på rommet sitt, gjemte hodet under puten og ropte «Jeg er redd for moren min. Jeg er redd for faren min.» Etter en stund forlot han rommet og satte seg ved et piano der han startet å spille basstonene H-F#-G# i et repetetivt mønster. Etterhvert la han til akkordene H og A, og i løpet av en halv time var han ferdig med «Well east-coast girls are hip, I really dig the styles they wear»-delen av sangen. Dagen etter skrev han og Mike Love ferdig resten. 

«California Girls» var den første The Beach Boys-sangen der Bruce Johnston medvirker, da han kort tid før hadde blitt hentet inn i bandet som erstatter for Brian Wilson under konserter. The Beatles refererte til sangen i «Back in the U.S.S.R.», som regnes som en hyllest til sangen. 

## Personell
*Brian Wilson – vokal
*Carl Wilson – 12-strengsgitar, vokal
*Mike Love – hovedvokal
*Al Jardine – vokal
*Bruce Johnston – vokal
*Dennis Wilson – vokal
**Studiomusikere**
*Hal Blaine – trommer
*Carol Kaye – bass
*Lyle Ritz – kontrabass
*Leon Russell – piano
*Jerry Cole – 12-strengsgitar
*Howard Roberts – gitar
*Al de Lory – orgel
*Frank Capp – vibrafon
*Roy Caton – trompet
*Steve Douglas – tenorsaksofon
*Jay Migliori – barytonsaksofon
*Jack Nimitz – bass-saksofon
*Billy Strange – tamburin

## David Lee Roths versjon

«California Girls» ble spilt inn av vokalisten i Van Halen, David Lee Roth, og utgitt som singel fra hans EP *Crazy from the Heat* fra 1985. Denne versjonen inneholder bakgrunnsvokal fra Carl Wilson og Christopher Cross. I likhet med originalversjonen kom singelen på 3.-plass på Billboard Hot 100 i USA. 

## Referanser


## Eksterne lenker
*
Internasjonal Reporter

**Internasjonal Reporter** (IR) er en norsk organisasjon som arbeider for å fremme kvalitet, bredde og bevissthet i utenriksjournalistikken. Den ble stiftet som Forum for utviklingsjournalistikk i 1987 av lærere ved Norsk Journalisthøgskole, forskere og journalister.

Organisasjonen drives av et frivillig, ubetalt styre. Fra 2022 er journalist Vilde Skorpen Wikan styreleder.

## IR-prisen
Internasjonal Reporters Journalistpris, IR-prisen, deles ut årlig til et journalistisk produkt som på en innsiktsfull, overraskende og engasjerende måte har kastet lys over et internasjonalt tema, gjerne gjennom å oppsøke nye og ukjente steder, finne og bruke varierte kilder og reise uvante problemstillinger.

Vinnerne kåres av en uavhengig jury.

## International Resource Network
IR har drevet International Resource Network (IRN). Det var en tidligere engelskspråklig database som inneholder navn, kontaktinformasjon og korte presentasjoner av journalister, fotojournalister, ekspertkilder og bistandsfolk i Afrika, Asia og Latin-Amerika. Her fantes også personer i Norge med særlig kunnskap om disse områdene. Hovedmålgruppen for IRN var norske journalister, men databasen kunne også være relevant for de som jobber innen bistand, næringsliv eller organisasjonsliv, og som trenger samarbeidspartnere eller ressurspersoner fra land i sør.

## Publikasjoner
* Lindstad, Merete og Fjeldstad, Øivind (1994) *Dit pepper'n gror: håndbok for langveisfarende journalister* Forum for utviklingsjournalistikk ISBN 8290971036
* Lindstad, Merete (red.) (1995) *Kildehåndbok for Afrika, Asia og Latin-Amerika* Forum for utviklingsjournalistikk ISBN 8290971044

## Referanser


## Eksterne lenker
* 
*
Salving

**Salving** er en seremoniell handling som innbefatter bruk av salve eller olje til å smøre eller helle på noen eller noe. Seremonien kan ha ulike betydninger, men i flere tilfeller har salving vært et tegn på at noen innsettes i en spesiell stilling.

Ifølge Bibelen ble salve brukt i flere tilfeller da kongene i oldtidens Israel ble innsatt, som da Saul og David ble salvet av Samuel. En slags salving ble også utført når prester ble innsatt i sin stilling. Betegnelsen Messias kommer fra det hebraiske *Masjíach*, som betyr «den salvede».

Noen ganger har kongelige personer blitt salvet som en del av kroningen, noe som også har vært vanlig i Europa. I Danmark ble konger i en lang periode salvet snarere enn kronet i kirken; de hadde allerede på seg kronen når de møtte opp. I Norge fant det sted siste gang da Haakon VII og Maud ble kronet i 1906. I Storbritannia inngår fortsatt salving som en del av kroningen av den britiske monarken.

I den katolske kirke og den ortodokse kirke utføres salving som en del av tre sakramenter: *[[ferming]]*, *[[prestevielse]]* og *[[sykesalving]]*.

## Se også
* Ferming
* Prestevielse
* Sykesalving
* Kroning

## Eksterne lenker
*
Makkabeerne

**Makkabeerne** var en jødisk slekt, hasmoneerne, og det generelle navnet på en jødisk opprørshær som tok kontroll over Judea som til da, på midten av 200-tallet f.Kr., hadde vært underlagt det hellenistiske Selevkideriket. Makkabeerne grunnla det hasmoneiske dynasti som styrte Judea fra 164 f.Kr. til 63 f.Kr. Dynastiet sikret jødisk religionspraksis, økte omfanget og grensene til Israels land, og reduserte innflytelsen til hellenistisk sivilisasjon og hellenistisk jødedom.

Som familie og dynasti begynte makkabeerne med det jødiske opprøret ved presten Mattatias som i 167 f.Kr. rasende slo hjel en hellenistisk representant og øvrighetsperson fra Selevkideriket som hadde forlangt at han skulle ofre til de greske guder. Det synes som om det var Mattatias' sønn, Judas makkabeeren, som kom til å skape navnet eller ble assosiert med det, muligens grunnet hans råskap i krig og ved at han svingte en hammer eller en slegge. Flere av slektens menn ble deretter høvdinger og ledere i Judea, samtidig som de innehadde stillingen som yppersteprester.

## Navnet
Navnet *makkabeer* er ofte benyttet som synonym for hele det hasmoneiske dynasti, men de egentlige makkabeere var Judas Makkabeus og hans fire brødre (de fem sønnene til Mattatias). Navnet var Makkabeus («Makkabeeren») var et personlig tilnavn til Judas og ble også benyttet av senere generasjoner som ikke var direkte hans etterkommere. 

En forklaring på navnets opprinnelse er at det er avledet fra arameiske *makkaba*, «hammeren», i anerkjennelse av Judas' råskap eller fryktløshet i kamp. Den tradisjonelle jødiske forklaringen er at Makkabeus er et akronym for et vers i *[[Tora]]* som var krigsropet til makkabeerne, *«*'M**i **ch**amocha **ba**'elim [[Jahve|**Y**HWH]]»'', «Hvem er som du blant gudene, Herre?», foruten også å være et [[akronym]] for ''[[Mattatias|**M**atityahu]] [[Kohen|**K**ohen]] **b**en **Y*'ochanan*. Forskeren og poeten Aaron Kaminka har argumentert for at navnet er en korrupsjon av *Machbanai*, et ledende kommando i hæren til kong David av Israel, se *[[Første Krønikebok]]* 12:13.

## Fotnoter

## Referanser
Torres del Parque

**Torres del Parque**, offisielt **Residencias El Parque**, er et boligkompleks i Bogotá. Det består av tre høyhus i murstein som er tegna av den colombianske arkitekten Rogelio Salmona. Det høyeste av dem har 37 etasjer og er 117 meter høyt. De befinner seg i bydelen La Macarena i det administrative distriktet Santa Fe, og blei oppført mellom 1965 og 1970. Komplekset ligger langs med tyrefetingsarenaen Plaza de toros de Santamaría i en halvsirkel, og siluetten skal dessuten harmonisere med formen på fjella Cerros Orientales i bakgrunnen.

## Eksterne lenker
*
Cerros Orientales (Bogotá)

**Cerros Orientales** er en liten fjellkjede i Colombias hovedstad Bogotá. Den er en del av den større fjellkjeden Cordillera Oriental, strekker seg i grove trekk fra nord til sør, og fungerer som byens naturlige østlige grense. Den dekker et område på over 14&nbsp;000 hektar. Fjella er synlige fra de fleste steder i byen. Høyden over havet varierer fra 2&nbsp;575 til 3&nbsp;575 meter.

Fjelltoppene er Cerros Occidentales er, fra sør til nord:
*La Teta
*Aguanoso
*Guadalupe
*Monserrate
*El Cable
*El Chicó
*El Chiscal
*La Laguna
*Pan de Azúcar
Liste over øyer i Aurskog-Høland

**Liste over øyer i Aurskog-Høland** er en liste over øyer over 5 dekar i innsjøer i Aurskog-Høland før sammenslåingen med Rømskog i 2020..
 

## Kilder
*Kommunens kartgrunnlag
Cerro de Guadalupe

**Cerro de Guadalupe** er et fjell øst i Bogotá. Det har en høyde på 3&nbsp;317 meter over havet og er en av de mest iøynefallende toppene i Cerros Orientales. På toppen står det en 15 meter høy kristusstatue og et lite kapell, i tillegg til et utsiktspunkt.

## Eksterne lenker
*
Haserot

**Haserot** (hebraisk: , «inngjerdninger»)  var ifølge Bibelen et av stedene som israelittene stoppet i løpet av sine førti års vandring i ørkenen. Det lå rundt fem dagers reise nord fra Sinaifjellet. Her ble de værende en tid og deres neste stopp var Paran-ørkenen ved grensen av Kanaan. Stedet synes å bestå av en inngjerding av steiner og tornebusker. Stedet har blitt forsøkt identifisert med Ain el-Hudhera («Kilden ved inngjerdningen»), rundt 48&nbsp;km nordøst for Jebel Musa i retning Arabah.

Ved Haserot fortelles historien om kvinnen Mirjam som gikk imot Moses grunnet at han hadde giftet seg med en kvinne fra Kusj (Etiopia) og således utfordret hans religiøse autoritet. For dette ble hun straffet av Gud med en sykdom som oppgis å være *tzaraat*, en hudsykdom som i den norsk bibeloversettelsen oversettes til spedalskhet, men som antagelig mer sannsynlig var vitiligo. Da hun ble «frisk», eller kanskje heller underkastet seg Moses' autoritet, dro israelittene videre.

## Referanser
Monserrate

**Monserrate** er et fjell øst i Bogotá, og er den mest kjente av toppene i Cerros Orientales. Det har en høyde på 3&nbsp;152 meter over havet. Fjellet er et viktig pilegrimsmål, og på toppen er det en kirke fra 1600-tallet. Det er også en av Bogotás mest populære turistattraksjoner, mest på grunn av den flotte utsikten over byen, og har en rekke restauranter og suvenirbutikker. Toppen kan nås både til fots, med taubanen Teleférico a Monserrate og med kabelbane.

## Eksterne lenker
*
Det sene tunge bombardementet

Det **sene tunge bombardementet** (**STB**) var en periode for rundt 3.8 till 4 milliarder år siden, da månen, jorden, Merkur, Venus og Mars var gjenstand for en rekke nedslag fra verdensrommet. Bevis for dette har blitt samlet fra analyser av månekratre og stein fra månen. STB formet kratre opp til størrelser med kontinenter. Bombardementet oppstod etter en relativ rolig periode på flere hundre millioner år.

Man vet enda ikke hva som forårsaket dette bombardementet. En teori er at Jupiters omløpsbane ble mindre og forårsaket at de ytre områdene i asteroidebeltet ble rensket. En del av disse himmellegemene skal så ha blitt sendt til det indre solsystemet på grunn av Jupiters gravitasjon. En annen teori er at et eller annet sted i solsystemet skal det ha skjedd en kraftig kollisjon som dannet en mengde løst steinmaterialer som senere ble asteroider. Nylig utførte datamodeller viser at de ytre planetenes gravitasjon kunne ha forårsaket at store mengder himmellegemer kom inn i det indre solsystemet.

## Eksterne lenker
* "Late Heavy Bombardment was asteroidal, not cometary," The Geological Society, 4. mars 2002.
* Britt, Robert Roy, "Evidence for Ancient Bombardment of Earth," 24. juli 2002.
Avenida Jiménez

**Avenida Jiménez de Quesada**, mest kjent som **Avenida Jiménez**, er en vei i Bogotás historiske sentrum. Den er 2,8 kilometer lang og strekker seg fra Teleférico a Monserrate ved Carrera 1 i øst, går forbi Iglesia de Las Aguas og krysser sentrum i vestlig retning før den møter Avenida Caracas, hvor den skifter navn til Avenida Centenario (Calle 13).

Bussystemet TransMilenios linje J går langs Avenida Jiménez, med stasjonene Avenida Jiménez, Museo del Oro og Las Aguas.

## Eje Ambiental
Avenida Jiménez er bygd over løpet til elva San Franisco, og den østlige delen av veien blei i 2001 gjort om til den såkalte Eje Ambiental. Denne strekninga er en brei, mursteinsbelagt gangsti omkransa av palmer og annen nasjonal flora, i tillegg til en kanal med vannet fra San Francisco-elva. De eneste kjøretøyene langs Eje Ambiental er TransMilenio-busser.

## Eksterne lenker
*
Jørund

**Jørund** er et norsk mannsnavn med opprinnelse i det norrøne navnet *Jǫrundr*, dannet av ledd som betyr «kamp» og «vinner». *Jørund* er også et sjeldent norsk kvinnenavn, dannet som en variant av *[[Jorunn]]*, som har norrøn opprinnelse og flere betydninger.

## Etymologi
Mannsnavnet *Jørund* har opprinnelse i det norrøne navnet *Jǫrundr*, som er dannet av norrøne *jara*, «kamp», og urnordiske *-windu<small>R</small>*, «vinner».

Kvinnenavnet *Jørund* er dannet som en variant av *Jørunn*, en dialektform av *[[Jorunn]]*. Dette navnet har opprinnelse i norrøne *Iórunn* og *Iórunnr*, dannet av leddene **jorr*, «villsvin», *jǫfurr*, «høvding, konge», eller *iór*, «hest», sammensatt med *unnr*, «bølge», eller *unna*, «elske».

## Utbredelse
*Jǫrundr* var et vanlig mannsnavn på Island og antakelig også i Norge i vikingtiden. Over 10 forskjellige personer med navnet er nevnt i Landnåmabok.
*Iôrundr* er kjent brukt i 26 runeinnskrifter fra vikingtiden, så navnet var antakelig mye brukt i Norden på den tiden. 
*Jørund* er kjent brukt i Norge i middelalderen. Over 30 forskjellige personer med navnet er nevnt i Regesta Norvegica, men navnet var ikke blant de mest brukte.
Navnene *Jorenn*, *Jørenn* og *Jørrenn* er kjent brukt i Norge på 1500-tallet. Over 30 personer med disse navnene er nevnt i norske lensrekneskapsbøker 1548-1567, men navnene var ikke blant de mest brukte.

Mannsnavnet *Jørund* er ellers kjent brukt i Norge fra 1791, og har vært mest brukt på Vestlandet og i Trøndelag, men har ikke vært blant de mest brukte navnene.

Kvinnenavnet *Jørund* er kjent brukt i Norge fra 1615. Formen *Jørunn* er kjent fra ca 1900.

*Jørund* har norsk navnedag 25. juni.

|}

|}

## Kjente personer med navnet
Personene i listen er ordnet kronologisk etter fødselsår.
* Jørund av Hólar (1200-tallet), islandsk biskop av Hólar
* Jørund av Nidaros (død 1309), norsk erkebiskop av Nidaros
* Jørund Telnes (1845–1892), norsk dikter
* Jørund Gunnarson Nordgaard (født 1871), norsk kjøpmann og spelemann, kjent fra Setesdal og Amerika
* Jørun Bøgeberg (født 1958), norsk bassist, gitarist, låtskriver og sanger
* Dag Jørund Lønning (født 1967), norsk sosialantropolog
* Jørund Lie (født 1968), tidligere alpinsjef for det norske landslaget og interkommunal folkehelsekoordinator
* Jørund Rytman (født 1977), norsk politiker
* Jørund Aase Falkenberg (født 1978), norsk maler
* Jørund Leknes (født 1982), norsk politiker
* Jørund Buen, norsk gründer
* Jørund Kopren, norsk programleder
* Jørund Chand Torsvik (født 1982), norsk musiker

## Referanser


## Eksterne lenker
Shelby Lynne

**Shelby Lynne** (født **Shelby Lynn Moorer** 22. oktober 1968 i Quantico i Virginia) er en amerikansk sangerinne, sangskribent og skuespiller. 

Sukseen med albumet *I Am Shelby Lynne* i 1999 gjorde at hun vant Grammy Award. Hun hadde da vært inaktiv som artist i noen år. Hun har med tiden også startet et eget plateselkat, Everso Records, og utgitt to av sine album der.

## Referanser


## Eksterne lenker
* 
* 
* 
*
Artur Rasizadə

**Artur Tahir oğlu Rasizadə** (født 1935) er en politiker og statsminister fra Aserbajdsjan.

Rasizada var medlem av det aserbajdsjanske kommunistpartiet før Sovjetunionen kollapset. Rasizade satt som statsminister i Aserbajdsjan fra 20. juli 1996 til 4. august 2003, da han gikk av, angivelig av helsemessige årsaker, slik at president Heydar Aliyev sin sønn Ilham Aliyev kunne overta statsminister-embetet. Rasizada fortsatte å fungere som statsminister for president Ilham Aliyev, imidlertid, var han ikke formelt tilbake som statsminister før den 4. november, etter at Ilham Alijev hadde overtatt som president. 

## Eksterne lenker
*
Eugenia (navn)

**Eugenia** er et kvinnenavn dannet som en feminin form av mannsnavnet *Eugenius*, den latinske formen av det greske navnet *Ευγένιος (Eugenios)* som er dannet av leddene *ευ*, «god» og *γενης (genes)* «født».

## Utbredelse

|}

## Kjente personer med navnet
Personene i listen er ordnet kronologisk etter fødselsår.
* Eugenia Kielland (1878–1969), norsk lyriker
* Eugenia Silva (f. 1976), spansk modell
* Eugenia Volodina (f. 1984), russisk modell
* Eugenia Yuan, amerikansk skuespiller

## Navnedag
*Eugenia* har navnedag i flere land, oftest 25. desember, men har ikke noen norsk navnedag.

## Referanser


## Eksterne lenker
Marc Singer

**Marc Singer** (født 29. januar 1948 i Vancouver, Britisk Columbia) er en canadiskfødt amerikansk skuespiller.

Singer ble født i en familie av musikere. Hans far, Jacques Singer, var en symfoni-dirigent, og hans moren, Leslie, var en konsert-pianist. Singers søster, Lori Singer, er også skuespiller og spilte blant annet rollen som Ariel i filmen Footloose. Marc vokste opp i Texas, USA. Singer er gift med skuespillerinnen Haunani Minnesota. Singer er mest kjent for sine roller i BeastMaster-filmserien og som karakteren Mike Donovan i den originale TV-serien V fra 1984 og senere i oppfølgeren V: The Final Battle, og i TV-serien V: The Series. Singer har vært gjesteskuespiller i flere TV-serier, blant annet Dallas, The Twilight Zone, The Hitchhikers, Murder, She Wrote, The Young and the Restless, The Ray Bradbury Theater og Highlander: The Series. Singer var samtidig aktiv på teater og opptrådte i flere teater-oppsetninger.

## Eksterne lenker
*
Hvitvinsglass

**Hvitvinsglass** eller rhinskvinsglass, glass til å drikke hvitvin av. I dag er hvitvinsglass gjerne laget av klart glass, men tidligere var ofte klokken eller hele glasset laget av farget, helst grønt eller brunt glass for at skjule urenheter. Hvitvinsglass rommer gjerne fra 0,12 til 0,15 liter.

På 1800-tallet begynner glassverkene å produsere store glass-serviser med glass tilpasset forskjellige viner og annen drikke. Det er tre hovedtyper hvitvinsglass. Den ene har form som ligner rødvinsglass, men ofte med høyere stett. Den andre typen har form som et champagneglass med høy, smal klokke, men champagneglasset er større. Den tredje har sylinder, eller trompetformet stett og kalles rømer.

## Litteratur

* Berg, Jens W. (1996): *Hadelandsglass 1900-1950.* Oslo. ISBN 82-7003-159-3
* Polak, Ada (1974): *Gamle vinglass.* Oslo. ISBN 82-7003-005-8
* Østby, Jon Birger (1983): Nomenklatur for drikkestell, med tegninger av Torill Sand. Oslo

## Eksterne lenker
* Se hvitvinsglass i DigitaltMuseum

## Noter
Jean Seberg

**Jean Seberg** (født 13. november 1938 i Marshalltown i Iowa, død 30. august 1979 i Paris i Frankrike) var en amerikansk skuespillerinne. 

Familien hennes var luthersk og av svensk, engelsk og tysk avstamning. Seberg studerte ved University of Iowa før hun begynte som skuespiller. Seberg spilte i til sammen 37 filmer vekselvis i Hollywood og Frankrike, deriblant Jean-Luc Godards *[[Til siste åndedrag (1960)|Til siste åndedrag]]* (1960), westernmusikalen *[[Paint Your Wagon]]* (1969) og katastrofefilmen *[[Airport]]* (1970). På toppen av karrieren sluttet Seberg å opptre i Hollywood-filmer. Hun var misfornøyd med rollene hun ble tilbudt og bemerket at noen av dem var på grensen til pornografi. Enkelte har hevdet at hun ble svartelistet fra filmindustrien som følge av en svertekampanje fra FBI, blant annet fordi hun støttet det politisk radikale Black Panthers Party på 1960-tallet. Andre har avvist at svartelisting noensinne fant sted. 

I august 1979 ble Seberg funnet død i baksetet på bilen sin, som var parkert nær leiligheten i Paris. Politirapporten slo fast at hun hadde tatt en overdose av barbiturater og alkohol og at dødsårssaken var  «sannsynlig selvmord». Imidlertid er det blitt stilt spørsmål ved hvordan hun kunne ha ført en bil med så store mengder alkohol som ble funnet i kroppen, og uten kontaktlinsene hun trengte for å kjøre. Et år senere begikk den franske forfatteren Romain Gary, som Jean Seberg var gift med fra 1963 til 1970, også selvmord. Seberg ble gravlagt på Cimetière du Montparnasse i Paris. 

I 1995 laget regissøren Mark Rappaport en dokumentarfilm om Jean Seberg.

## Filmografi

## Referanser


## Eksterne lenker
* 
*
Evan Seinfeld

**Evan Seinfeld** (født 29. desember 1967) er en amerikansk musiker, skuespiller, film-regissør, fotograf og forfatter. 

Seinfeld har opptrådt i en rekke pornografiske filmer under pseudonymet Spyder Jonez. Han er best kjent for å spille bass-gitar og fungerte som vokalist for heavy metal-bandet Biohazard, og som den tidligere ektemannen til den pornografiske skuespillerinnen Tera Patrick. Paret annonserte deres skilsmisse den 30. september 2009, men de vil fremdeles være samarbeidspartnere. Seinfeld er bassist og vokalist i hardcore-bandet Biohazard. Evan var også bassist for det kortlevde gruppen Damnocracy. I mars 2007, debuterte Evan Seinfeld sammen med hans nye band, The Spyderz. Bandet ble opprinnelig kalt White Line Fever, inntil det ble oppdaget at et britisk band allerede brukte dette navnet.

## Referanser


## Eksterne lenker
* 
* 
*
Frederik Karl Ludvig av Schleswig-Holstein-Sonderburg-Beck

**Frederik Karl Ludvig av Schleswig-Holstein-Sonderburg-Beck** (født 20. august 1757, død 24. april 1816) var hertug av Schleswig-Holstein. Han var sønnesønn av Peter August Frederik av Schleswig-Holstein-Sonderburg-Beck. Han ble etterfulgt som hertug av sønnen Wilhelm av Schleswig-Holstein-Sonderburg-Glücksburg. 

Frederik Karl Ludvig var farfar til Christian IX av Danmark.

Han innehadde følgende ordener; Elefantordenen (Nr.&nbsp;157), Hubertusordenen, Aleksander Nevskij-ordenen og Den røde ørns orden.

## Referanser
Cybill Shepherd

**Cybill Shepherd** (født 1950) er en Golden Globe-vinnende skuespiller, sanger og tidligere modell fra USA.

I 2003 var Shepherd gjeste-skuespiller i 8 Simple Rules. Shepherd har spilt rollen som Martha Stewart i to TV-filmer: Martha, Inc.: The Story of Martha Stewart fra 2003 og i Martha: Behind Bars fra 2005. Siden 2007, har Shepherd vært å se på Showtime-dramaserien The L Word som karakteren Phyllis Kroll. Den 7. november 2008, rapporterte TV Guide at Shepherd skulle være gjeste-skuespiller i en episode av TV-serien Criminal Minds på CBS. Gjennom hele sin skuespiller-karriere har Shepherd vært en frittalende aktivist for homofiles rettigheter, og for selvbestemt abort.

I 2009 ble Shepherd hedret av Human Rights Campaign i Atlanta ved å motta en likestillingspris. Hun har vært en forkjemper for likekjønnet ekteskap. Shepard var gift med David M Ford og datteren Clementine Ford ble født i 1979, men ekteskapet endte i skilsmisse i 1982. I 1987 ble Sheperd gravid med kiropraktor Bruce Oppenheim og giftet seg med ham. Hun fødte tvillingene Cyrus Zachariah og Molly Ariel Shepherd-Oppenheim under den fjerde sesongen av TV-serien Moonlighting som hun var med i. Paret ble skilt i 1990.

## Filmografi (utvalg)
*1971 – *[[Siste forestilling]]*
*1972 – *[[Brudgom søker brud]]*
*1975 – *[[Leve kjærligheten]]*
*1976 – *[[Taxi Driver]]*
*1985-89 – *[[Bøllen og Blondinen]]*
*1990 – *[[Alice (film)|Alice]]*

## Referanser


## Eksterne lenker
* 
* 
*